**R O M Â N I A**

**JUDEȚUL CLUJ**

**COMUNA FRATA**

**SECRETAR GENERAL**

**RAPORT DE SPECIALITATE**

**LA PROIECTUL DE HOTĂRÂRE PRIVIND APROBAREA**

**REGULAMENTULUI PROPRIU CUPRINZÂND MĂSURILE**

 **METODOLOGICE, ORGANIZATORICE, TERMENELE ȘI CIRCULAȚIA**

**PROIECTELOR DE HOTĂRÂRI CU CARACTER NORMATIV CARE**

**SE SUPUN ADOPTĂRII CONSILIULUI LOCAL AL COMUNEI FRATA**

**Motivul emiterii proiectului de hotarare**

Încă de la data de intrare în vigoare a Legii nr.24/2000 Republicata

 privind normele de tehnică legislativă pentru elaborarea actelor normative, la Art. 84 se prevedea că „*Parlamentul, Guvernul şi celelalte autorităţi ale administraţiei publice* *centrale şi locale stabilesc, în aplicarea normelor de tehnică legislativă prevăzute în prezenta lege, regulamente proprii cuprinzând măsurile metodologice, organizatorice, termenele şi circulaţia proiectelor de acte normative în cadrul sferei lor de competenţă”.*

Tot prin Lega nr.24/2000 ,Republicată privind normele de

tehnică legislativă pentru elaborarea actelor normative, CAPITOLUL IX- Norme cu privire la actele normative adoptate de autorităţile administraţiei publice locale, face referire directa la actele normative adoptate la nivelul administratiei publice locale , *și anume la ART. 80 -* *Obiectul de reglementare: „Actele normative ale autorităţilor administraţiei publice locale se adoptă ori se emit pentru reglementarea unor activităţi de interes local, în limitele stabilite prin Constituţie şi prin lege şi numai în domeniile în care acestea au atribuţii legale”.*

*ART. 81. -*  *Subordonarea faţă de actele de nivel superior*

* 1. *La elaborarea proiectelor de hotărâri, ordine sau dispoziţii se va avea în vedere caracterul lor de acte subordonate legilor, hotărârilor şi ordonanţelor Guvernului şi altor acte de nivel superior.*
1. *Reglementările cuprinse în hotărârile consiliilor locale şi ale consiliilor judeţene, precum şi cele cuprinse în ordinele prefecţilor sau în dispoziţiile primarilor nu pot contraveni Constituţiei României şi reglementărilor din actele normative de nivel superior.*

Acest lucru este întărit și prevăzut de OUG nr. 57 din 03 iulie 2019 privind Codul Administrativ care la Anexa 1, referitoare la procedura de organizare şi publicare a monitoarelor oficiale ale unităţilor / subdiviziunilor administrativ-teritoriale, în format electronic, art 1 lit. „b” prevede publicarea pe pagina de internet a Comunei Frata, județul Cluj , a *regulamentelelor* *privind procedurile administrative", unde se publică Regulamentul cuprinzând măsurile metodologice, organizatorice, termenele şi circulaţia proiectelor de hotărâri ale autorităţii deliberative, precum şi Regulamentul cuprinzând măsurile metodologice, organizatorice, termenele şi circulaţia proiectelor de dispoziţii ale autorităţii executive;*

Această procedură administrativă, prin adoptarea ei, va da o garanție a respectării normelor de tehnică legislativă privind elaborarea proiectelor si a hotărârilor cu caracter general si individual adoptate de Consiliul local al Comunei Frata .

De asemenea, prin adoptarea prezentului proiect de hotărâre, se va stabili un format unic al tuturor hotărârilor adoptate de Consiliul local, a rapoartelor de specialitate și a referatelor de aprobare, care *se vor întocmi, obligatoriu, conform-prezentului model, cu menţiunea că acesta se adaptează în mod corespunzător, potrivit situaţiilor specifice fiecărui caz în parte.*

Luând în considerare cele de mai sus și constatând că proiectul de

hotărâre propus nu contravine legii nici prin conţinut, nici prin redactare, îndeplinind cerinţele de legalitate, că acesta îndeplineşte cerinţele de oportunitate şi necesitate, propun Consiliului local al comunei Frata, adoptarea unei hotărâri privind aprobarea Regulamentului propriu cuprinzând măsurile metodologice, organizatorice, termenele și circulația proiectelor de hotarari adoptate de Consiliul local al Comunei Frata.

Frata, la 20 MAI 2020

**SECRETAR GENERAL AL COMUNEI**

**ȘOMLEA LUCREȚIA**